Ketuhar

Ketuhar (, juga oven ) ditakrifkan sebagai sejenis dapur tertutup yang ditebatkan habanya sehingga dalamnya cukup panas untuk memanaskan, membakar atau mengeringkan sesuatu; dan ia kerap digunakan untuk tujuan memasak. Ketuhar-ketuhar ini sering dipanaskan menggunakan pelbagai jenis bahan yang dibakar seperti kayu dan arang sehinggalah ke gas asli dan tenaga elektrik.

Peristilahan 
Perkataan ini pada asalnya turut mempunyai maksud "pendiang" atau "tanur", lebih khusus lagi suatu dapur besar di tanah untuk tujuan pengusahaan seperti membuat gula; makna ini dikandung dalam kata didapati pada dialek-dialek lain seperti genohor dan genahar.

Jenis 
Ketuhar yang digunakan dalam kalangan masyarakat wujud dalam pelbagai jenis mengikut bahan binaan atau rupa.
 Ketuhar tanah, dapur tanah: terdiri daripada lubang digali bawah tanah yang dipanaskan dengan batu panas atau longgokan bahan bakar. Ia ada dikhususkan dalam banyak budaya tertentu (炕窯 khòng-iô oleh orang Hakka, clam bake di Maine, hāngi di New Zealand, imu di Hawaii dan sebagainya)
 Ketuhar batu: dibina menggunakan batu atau bata yang tahan api; dipanaskan menggunakan unggun berbahan kayu mahupun arang
 Ketuhar gas: Dijanakan menggunakan gas asli sebagai bahan bakar. Mula dikembangkan oleh Zachaus Winzle di Moravia tahun 1802; model sempurna pertama dilancarkan tahun 1851 cengan Bower's Registered Gas Stove.
 Ketuhar gelombang mikro: ketuhar menggunakan sinaran mikrogelombang sebagai komponen pemanas
 Ketuhar wap: Ketuhar menggunakan haba yang diolakkan dari wap air keliling ruang ketuhar memasak bahan makanan.

Lihat juga 
 Dapur gas

Rujukan 

Peralatan memasak